pt en gl de gl es gl en gl gl gl gl gl gl gl gl gl gl gl gl gl es es es es ca sv en en gl gl es en gl gl en
ELENA FERRO: ZOCOS E COIRO – Qwerty Magazine
Rodeada de madeira e coiro, Elena Ferro axiña aprendeu o oficio familiar. Neta e filla de zoqueiros criouse no taller artesanal de Merza, na comarca do Deza. Neste taller case centenario, iniciouse sendo nena na marroquinería e na artesanía dos zocos tradicionais: “sempre me gustou e dende pequeniña estiven entre zocos, así que tíveno moi fácil. Nunca pensei en dedicarme a outra cousa”, recorda Elena. Seu pai foi un dos últimos superviventes do gremio, que nos anos 80 comezou a desaparecer. Cóntanos Elena que non corrían bos tempos para a venda de zocos cando ela entrou no taller. “Meu pai ten 78 anos e miña tía 88 e sempre din que todos os días hai que aprender algo novo”, conta Elena para explicarnos a súa filosofía. Con este lema familiar é doado comprender cómo despois de toda unha vida creando zocos tradicionais conseguen reinventarse con novos deseños para adaptarse ás últimas tendencias.
A incansable creatividade de Elena levouna a crear zocos que fusionan a tradición e a modernidade. “Sempre buscas ir un pouco máis alá, rizar o rizo, e probar cousas novas. Nunca se deixa de aprender e sempre hai que estar innovando, e vendo qué cambios se poden dar… é o que levamos facendo toda a vida”, explica.
«Dende pequeniña estiven entre zocos, así que tíveno moi fácil. Nunca pensei en dedicarme a outra cousa”
No ano 2010 deciden comezar a deseñar zocos con estampados, con animal print, con pelo… presentando un zoco moderno, cargado de cor. Deseños atrevidos que van saíndo á rúa pouco a pouco. Recoñece Elena que o boca a boca foi o que fixo que as vendas subisen no último ano. “Facemos zocos personalizados e pódense combinar as cores, os tacóns, e incluso introducir peles con diferentes texturas, con pelo, sen pelo, tamén podemos pintar a madeira…”, engade. Traballan con coiro de Galicia e de Alicante, pelo que chega de Italia, goma reciclada de rodas de coches procedente dunha planta do País Vasco e con madeira galega, de ameneiro -máis lixeira para os novos modelos- e de bidueiro -para os zocos máis tradicionais-.
Combinan materiais e cores ao gusto de cada cliente. Tamén nas alturas do tacón: os zocos poden ser con tacón base, tacón de 8 cm e de 11 cm. Dende o taller de Elena Ferro propoñen novos deseños e posibles combinacións de cores e logo son os clientes os que deciden o deseño final dos seus zocos.
Venden nas feiras que visitan cada fin de semana, nalgunhas tendas de Santiago e doutras localidades galegas coma Tui, Monforte, Cee ou Ferrol e a través da súa páxina web. Moita xente vai a visitar o taller para facer os seus encargos. Pero os produtos que fabrican tamén están fóra de Galicia. Recentemente estiveron en Hamburgo, en Vitoria, en Albacete… e xa venden para o estranxeiro.
Para amosar o seu traballo e tamén dinamizar o rural están a realizar unha reforma na que buscan ampliar a tenda-taller e poder realizar algunhas actividades coma concertos, teatro, celebracións… e que a xente poda visitalos, coñecelos e pasar unha tarde diferente pola comarca do Deza. O taller está situado na antiga palleira da casa familiar e tras reformalo hai anos, volveu a quedarse pequeno. Son sete persoas no taller, as tres irmáns Ferro e outras catro mulleres. Ademais os pais e a tía de Elena, agora xubilados, sempre botan unha man. Un ambiente familiar e único para deseñar, para crear e para dar renda solta a toda a súa creatividade. Como a que nos mostran a través das redes sociais e das montaxes fotográficas cos zocos como protagonistas: “son montaxes con zoquiños pequenos que utilizamos para contar historias… un traballo máis creativo e divertido que nos axuda a amosar todo o que facemos dunha maneira diferente”.
NO TALLER FAMILIAR TRABALLAN SETE PERSOAS, NUN AMBIENTE FAMILIAR E ÚNICO PARA DESEÑAR, PARA CREAR E PARA DAR RENDA SOLTA A TODA A SÚA CREATIVIDADE
Herdeira deste oficio tradicional Elena Ferro non para de aprender. Recentemente cursou un Máster de Deseño e Fabricación de Bolsos en Ubrique e conta que foi “unha experiencia moi bonita onde puiden aprender moitas cousas novas e experimentar. O ano pasado fixen as prácticas en Madrid coa deseñadora Sara Navarro e axudoume a ver que o que nós facemos non está desencamiñado”.
Sobre os plans de futuro Elena Ferro cóntanos que o momento actual é “boísimo” e que non buscan medrar e chegar a ser unha fábrica de zocos: “gústanos o ambiente familiar que temos e non queremos perdelo”, explica. A paixón de Elena Ferro polo seu traballo e as ganas de seguir mellorando e innovando son o mellor aval para un oficio que continúa vivo despois de tres xeracións.
Qwerty Magazine - Aviso Legal · Política de privacidad
El uso de nuestro sitio web supone la aceptación del uso de cookies de acuerdo con nuestraAceptar Leer [+]
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.